b'\n_START_ARTICLE_\n279 Tule\n_START_SECTION_\nOdkritje\n_START_PARAGRAPH_\nAsteroid je odkril avstrijski astronom Johann Palisa 25. oktobra 1888 na Dunaju . Poimenovan je po legendarnem otoku v severni Evropi, ki ga je odkril gr\xc5\xa1ki raziskovalec Piteas (okoli 340 pr. n. \xc5\xa1t. - okoli 270 pr. n. \xc5\xa1t. Ni znano kateri od danes znanih otokov bi to bil (Islandija, Ferski otoki, \xc5\xa0etlandski otoki ali celo obala Skandinavije).\n_START_SECTION_\nLastnosti\n_START_PARAGRAPH_\nAsteroid Tule obkro\xc5\xbei Sonce v 8,848 letih. Njegova tirnica ima izsrednost 0,012, nagnjena pa je za 2,338\xc2\xb0 proti ekliptiki. Njegov premer je 126,59\xc2\xa0km, okoli svoje osi se zavrti v 7,44 h . Tirnica asteroida je nenavadna. Izgleda kot, da kro\xc5\xbei okoli Sonca v zunanjem delu glavnega asteroidnega pasu z orbitalno resonanco 3\xc2\xa0: 4 z Jupitrom. Za razliko od asteroidov dru\xc5\xbeine Hilda ima zelo nizko izsrednost, ki je manj\xc5\xa1a celo od Jupitrove in samo malo ve\xc4\x8dja od izsrednosti tirnice Zemlje. Nastanek tak\xc5\xa1ne tirnice ni pojasnjen. Nekateri trdijo, da je tak\xc5\xa1na tirnica posledica vpliva Jupitra. Na asteroid deluje podoben vpliv kot na nastanek Kirkwoodove vrzeli, vendar z obratnim efektom. Resonanca dr\xc5\xbei asteroid Tule v tirnici z izredno majhno izsrednostjo. Ostala telesa, ki so imela samo malo druga\xc4\x8dno oddaljenost od Sonca, pa je izvrglo iz tirnice._NEWLINE_Asteroid Tule je bil prvi odkriti asteroid, ki je imel veliko polos tirnice nad 4 a.e.'